**Új piaci épületet kap Biharugra**

**Biharugra Község Önkormányzata a TOP-1.1.3-16-BS1-2017-0009 „Biharugra – helyi zárt piactér kialakítása” című pályázati felhívás keretében 100%-os támogatási intenzitású, vissza nem térítendő támogatásban részesült. A projekt célja a már meglévő piac mellé egy korszerű zárt piacterület, egy vásártér kialakítása, ahol az időjárástól függetlenül az őstermelők megfelelő körülmények között árulhatják termékeiket.**

A község vezetése azon dolgozik, hogy Biharugra élhető település legyen, ezért megragad minden lehetőséget, amellyel fejlesztheti a települést. Ennek szellemében kerül kialakításra az Önkormányzat tulajdonában lévő biharugrai 329. hrsz-ú ingatlanán az új árusító hely.

Földrajzi elhelyezkedéséből és természeti adottságokból fakadóan évszázadok óta a mezőgazdaság az itt élő emberek megélhetésének fő forrása. Ugyanakkor a megtermelt mezőgazdasági termékek piacra vitele a mai napig az egyik leginkább bizonytalan tényezője a gazdálkodásuknak. Biharugra rendezik nyitott piacterülettel, ahol az ideális időjárási körülmények közepette a helyi termelők a termékeiket piacra tudják juttatni. Azonban az egyre gyakoribb szélsőséges időjárási körülmények befolyásolják a termelők és a vásárlók helyi piacra jutásának a lehetőségét.

A projekt eredményeként egy fedett, zárt és szigetelt 97,5 m2-es piactér kerül kialakításra, vizesblokkokkal, akadálymentesített parkolóval, amely minden hatályos jogszabályi követelménynek meg fog felelni. Ezáltal Biharugrán egy olyan létesítmény valósul meg, ahol az őstermelők megfelelő körülmények között árulhatják majd a minőségi termékeiket. A piac a község központjában kerül kialakításra, mind tömegközlekedéssel, személygépjárművel, kerékpárral, gyalog jól megközelíthető helyen. A fejlesztés célcsoportja a helyi termelők, azonban további árusokra is lehet számolni, akik vidékről, vagy akár Románia felől érkeznek és ruházati cikkeket, használati tárgyakat árulhatnak rendszeresen.

A beruházás megvalósítása révén, az új piac átadását követően a területen rendszeresen tarthatók majd piaci napok, a kereslethez igazodóan a szezonális időszakban heti több alkalommal is. A fejlesztés révén egy komplex, vonzóan kialakított zárt vásártér jön létre, mely túllépve értékesítési funkcióján, képes önálló közösségi térré, élményhelyszínné válni.

**A fejlesztés teljes költsége**: 28 690 045.-Ft

**A megvalósítás helyszíne:** 5538 Biharugra, Hrsz 329.

**A projekt befejezésének várható dátuma:** 2019.10.31.

**A projekt európai uniós támogatás segítségével, a Széchenyi 2020 program keretében valósul meg.**